પ્રાપ્ત માહિતી અનુસાર આ અંગેની વિગત એવી છે કે કડી-થોળ રોડ પર આવેલા મેડાઆદરજ ગામમાં રહેતા દલિત પરિવારની દક્ષા નામની યુવતી ગામ નજીક આવેલી એક ફેકટરીમાં નોકરી કરતી હતી. બે દિવસ અગાઉ આ યુવતી નોકરી પર ગયા બાદ તેને સવારના ૧૦-૦૦ વાગ્યાના સુમારે પેટમાં દુખાવો થતાં તે રજા લઇ ફેકટરી પરથી નીકળી હતી. સાંજના સુમારે ફેકટરીના અન્ય કર્મચારીઓ નોકરી પૂરી કરી પોતપોતાના ઘરે પહોંચ્યા હતા, પરંતુ આ યુવતી ઘરે ન પહોંચતાં ઘરના સભ્યોએ તેમની પુત્રીની ભાળ મેળવવા પ્રયાસો શરૂ કર્યા હતા, પરંતુ પુત્રીની ભાળ ન મળતાં છેવટે બાવલુ પોલીસને આ અંગે જાણ કરવામાં આવી હતી.